rejauldu/bengali-wikipedia huggingface dataset:
জজ আদালত বা জজ কোর্ট বলতে বাংলাদেশের জেলায় সংবিধানের ১১৪ অনুচ্ছেদের বিধান মোতাবেক স্থাপিত দেওয়ানি ও ফৌজদারি আদালতসমূহকে বোঝায়। জেলা ও দায়রা জজ হলেন জজ আদালতের প্রধান বিচার বিভাগীয় কর্মকর্তা।  গঠন দেওয়ানি আদালত বাংলাদেশের জেলায় পাঁচ শ্রেণীর দেওয়ানি আদালত আছে: (১) জেলা জজ আদালত (২) অতিরিক্ত জেলা জজ আদালত (৩) যুগ্ম জেলা জজ আদালত (৪) সিনিয়র সহকারী জজ আদালত (৫) সহকারী জজ আদালত  ফৌজদারী আদালত জেলাতে তিন ধরনের ফৌজদারি আদালত আছে: (১) দায়রা জজ আদালত (২) অতিরিক্ত দায়রা জজ আদালত (৩) যুগ্ম দায়রা জজ আদালত  ক্ষমতা ও এখতিয়ার ফৌজদারি আদালত দায়রা জজ আদালত এবং অতিরিক্ত দায়রা জজ আদালত মৃত্যুদন্ড ও যাবজ্জীবন কারাদণ্ড সহ আইনে উল্লেখিত সকল প্রকারের দন্ড প্রদান করতে পারে। যুগ্ম দায়রা জজ আদালত দশ বছর পর্যন্ত কারাদন্ড প্রদানে সক্ষম।  দেওয়ানি আদালত জেলা জজ আদালত রিভিশন এখতিয়ার ও দেওয়ানি বিষয়বস্তুর আপীল যার মূল্যমান সর্বোচ্চ ৫ কোটি টাকা প্রয়োগ করে। অতিরিক্ত জেলা জজ আদালত জেলা জজ কর্তৃক প্রেরিত সকল মামলাসমূহের বিচার করে থাকে। যুগ্ম জেলা জজ আদালত সকল প্রকার দেওয়ানি মামলা যার মূল্যমান পচিশ লক্ষ টাকা থেকে  অসীম বিচার করে। সিনিয়র সহকারী জজ দেওয়ানি প্রকৃতির মামলার বিচার করে যার মূল্যমান পনের লক্ষ টাকা থেকে পচিশ লক্ষ টাকা পর্যন্ত। সহকারী জজ আদালত দেওয়ানি মামলা যার মূল্যমান সর্বোচ্চ পনের লক্ষ টাকা বিচার ও নিষ্পত্তি করে। পারিবারিক আদালত পারিবারিক আদালত অধ্যাদেশ, ১৯৮৫ অনুযায়ী পারিবারিক বিরোধ সংক্রান্ত বিষয়াদি যেমন তালাক, দেনমোহর, ভরণপোষণ, দাম্পত্য অধিকার পুনরুদ্ধার এবং নাবালকের অভিভাকত্ব সংক্রান্ত বিষয়াদির মামলার বিচার করে থাকে। সিনিয়র সহকারী জজ ও সহকারী জজ পারিবারিক আদালতের দায়িত্ব পালন করেন।   পদমর্যাদা  বাংলাদেশের পদমর্যাদা ক্রম অনুযায়ী জেলা ও দায়রা জজের পদক্রম ১৬, অতিরিক্ত জেলা ও দায়রা জজের পদক্রম ১৭, যুগ্ম জেলা ও দায়রা জজের পদক্রম ২১ ও সিনিয়র সহকারী জজের পদক্রম ২৫ নম্বরে অবস্থিত। উল্লেখ্য, জেলার উল্লেখযোগ্য শীর্ষ কর্মকর্তাগণের মধ্যে চিফ জুডিসিয়াল ম্যাজিস্ট্রেটের পদক্রম ১৭, অতিরিক্ত চিফ জুডিসিয়াল ম্যাজিস্ট্রেটের পদক্রম ২১, জেলা প্রশাসকের পদক্রম ২৪ এবং সিনিয়র জুডিসিয়াল ম্যাজিস্ট্রেট/পুলিশ সুপার/উপজেলা নির্বাহী অফিসারের পদক্রম ২৫ নম্বরে অবস্থিত।   আরো দেখুন   বাংলাদেশের বিচার বিভাগ  ম্যাজিস্ট্রেট কোর্ট   তথ্যসূত্র    বহিঃসংযোগ   বিষয়শ্রেণী:বাংলাদেশ সরকার বিষয়শ্রেণী:বাংলাদেশের বিচার বিভাগ
মানাগুয়া হ্রদ ( স্পেনীয় ভাষায়: Lago de Managua,  উচ্চারণ মানাহুয়া; ) নিকারাগুয়ায় অবস্থিত একটি মিষ্ট জলের হ্রদ। একে অনেক সময় লাগো জোলোতলানও বলা হয়ে থাকে। মোমোতোম্বো আগ্নেয়গিরির (১২৫৮ মিটার) একেবারে পাশে অবস্থিত এই হ্রদটি দৈর্ঘ্যে প্রায় ৬৫ কিলোমিটার ও প্রস্থে প্রায় ২৫ কিলোমিটার। এর উপরিতলের ক্ষেত্রফল ১০২৪ বর্গ কিলোমিটার।  নিকারাগুয়ার রাজধানী তথা সর্ববৃহৎ নগরী মানাগুয়া এই হ্রদের দক্ষিণ-পশ্চিম তীরে অবস্থিত। দক্ষিণপূর্ব দিকে রিও তিপিতাপা নদীর মাধ্যমে এই হ্রদ নিকারাগুয়া হ্রদের সাথে যুক্ত।  মানাগুয়া হ্রদের দক্ষিণ-পশ্চিম অংশে একটি উপদ্বীপের মতো অংশ আছে। হ্রদের মধ্যে প্রায় ১০ কিলোমিটার ঢুকে আসা এই চিলেতেপে উপদ্বীপটিতেই নিকারাগুয়ার বিখ্যাত সুপ্ত আগ্নেয়গিরি আপোইয়েক অবস্থিত। এই আগ্নেয়গিরির জ্বালামুখে অবস্থিত হ্রদটি এক ভূতাত্ত্বিক বিষ্ময় ও দেশের এক অন্যতম পর্যটক আকর্ষণ। এটি বাস্তবে একটি ২.৮ কিলোমিটার চওড়া জলে পূর্ণ ক্যালডেরা। এর গভীরতা প্রায় ৫০০ মিটার। তার মধ্যে ৪০০ মিটার জলে পূর্ণ। জলতল থেকে জ্বালামুখের উচ্চতা প্রায় ১০০ মিটার। আজ থেকে কয়েক হাজার বছর আগে আগ্নেয় বিস্ফোরণের ফলে এই অতি গভীর ক্যালডেরার উৎপত্তি বলে মনে করা হয়ে থাকে।Apoyeque Volcano, Nicaragua  মানাগুয়া হ্রদের দক্ষিণ-পশ্চিম তীরে অবস্থিত মানাগুয়া নগরীর লোকসংখ্যা বর্তমানে প্রায় ১২ লক্ষ (২০০৫ সালের হিসেব অনুযায়ী)। অর্থাৎ, সমগ্র দেশের প্রায় এক পঞ্চমাংশ মানুষ এই নগরীতেই বাস করেন। শহরের সমস্ত আবর্জনা ও কারখানাজাত বর্জ্য পদার্থ দীর্ঘদিন ধরে হ্রদের জলে ফেলার দরুন মানাগুয়া হ্রদের জল বর্তমানে মারাত্মক রকম দূষিত হয়ে পড়েছে।  চিত্র প্রদর্শনী  তথ্যসূত্র   বহিঃসংযোগ  JPL NASA: PIA03365: Perspective View with Landsat Overlay, Lakes Managua (foreground) and Nicaragua (background)  বিষয়শ্রেণী:মানাগুয়া ডিপার্টমেন্ট বিষয়শ্রেণী:নিকারাগুয়ার হ্রদ
ইলিম কলেজ, পূর্বে উত্তর পশ্চিম অঞ্চলের ইসলামিক কলেজ হিসাবে পরিচিত কলেজটি  অস্ট্রেলিয়ার ভিক্টোরিয়ার ডালাসে অবস্থিত ইসলামিক শিক্ষাপ্রতিষ্ঠান। কলেজটি কলেজটি প্রদানের জন্য ১৯৯৫ সালে প্রতিষ্ঠিত হয়। ইলিম কলেজটি প্রথম থেকে ১২ ভিসিই পর্যন্ত পাঠদান করে।কলেজটি সহ-শিক্ষামূলক, বেসরকারি ইসলামিক শিক্ষাপ্রতিষ্ঠান।  পরবর্তীতে ক্যাম্পাস সম্প্রসারণের জন্য গ্লেনরোয়ের বক্স ফরেস্ট সড়কের ইওরোলা স্কুল কিনে নেয়। ২০১৪ সালে ডোভটন অঞ্চলে একটি ক্যাম্পাস কিনে নেয়। কলেজটি মিলি গ্যারি নামক অলাভজনক সংস্থার মালিকানাধীন। সংস্থাটির লক্ষ্য মুসলিম সম্প্রদায়ের ধর্মীয়, শিক্ষাগত, সাংস্কৃতিক এবং সামাজিক চাহিদা পূরণ করা।    কলেজ ক্যাম্পাসসমূহ  কলেজের বিভিন্ন জায়গায় আলাদা আলাদা ক্যাম্পাস রয়েছে। সেগুলো হলঃ   ডালাস প্রাথমিক ক্যাম্পাস  ডোভেন ক্যাম্পাস  গ্লানরো ক্যাম্পাস  মাধ্যমিক বালিকা ক্যাম্পাস  কিউভা ক্যাম্পাস  ডালাস লার্নিং স্যাংচুয়ারি  গ্লেনরয় লার্নিং স্যাংচুয়ারি   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:১৯৯৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:অস্ট্রেলিয়ার শিক্ষাপ্রতিষ্ঠান বিষয়শ্রেণী:১৯৯৫-এ অস্ট্রেলিয়ায় প্রতিষ্ঠিত
ক্রিস্টিয়ান জিগে (; জন্ম: ১ ফেব্রুয়ারি ১৯৭২) জার্মান জাতীয় ফুটবল দলের একজন প্রাক্তন ফুটবলার। তিনি মূলত রক্ষণভাগে ও মাঝমাঠে খেলতেন।   তথ্যসূত্র   বিষয়শ্রেণী:জার্মান পুরুষ ফুটবলার বিষয়শ্রেণী:১৯৭২-এ জন্ম বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:লিভারপুল ফুটবল ক্লাবের খেলোয়াড় বিষয়শ্রেণী:মিডলজব্রা ফুটবল ক্লাবের খেলোয়াড় বিষয়শ্রেণী:টটেনহ্যাম হটস্পার ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:এসি মিলানের খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল ক্লাব বায়ার্ন মিউনিখের খেলোয়াড় বিষয়শ্রেণী:ফুটবল ক্লাব বায়ার্ন মিউনিখ ২-এর খেলোয়াড় বিষয়শ্রেণী:বরুসিয়া মনশেনগ্লাডবাখের খেলোয়াড় বিষয়শ্রেণী:জার্মান ফুটবল ম্যানেজার বিষয়শ্রেণী:স্পেনে জার্মান প্রবাসী ক্রীড়াবিদ বিষয়শ্রেণী:বার্লিনের ফুটবলার বিষয়শ্রেণী:জীবিত ব্যক্তি বিষয়শ্রেণী:১৯৯৮ ফিফা বিশ্বকাপের খেলোয়াড় বিষয়শ্রেণী:২০০২ ফিফা বিশ্বকাপের খেলোয়াড় বিষয়শ্রেণী:ফুটবল উইঙ্গার বিষয়শ্রেণী:ফুটবল ফুলব্যাক বিষয়শ্রেণী:ইতালিতে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:জার্মান প্রবাসী ফুটবলার বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:ইংল্যান্ডে জার্মান প্রবাসী ক্রীড়াবিদ বিষয়শ্রেণী:ইতালিতে জার্মান প্রবাসী ক্রীড়াবিদ বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:উয়েফা ইউরো ১৯৯৬ খেলোয়াড় বিষয়শ্রেণী:উয়েফা ইউরো ২০০০ খেলোয়াড় বিষয়শ্রেণী:উয়েফা ইউরো ২০০৪ খেলোয়াড় বিষয়শ্রেণী:উয়েফা ইউরোপা লিগ বিজয়ী খেলোয়াড় বিষয়শ্রেণী:জার্মান প্রবাসী পুরুষ ফুটবলার
২৪ জুলাই ২০১৩ তারিখে, একটি উচ্চগতিসম্পন্ন ট্রেন মাদ্রিদ থেকে ফেররোল ভ্রমণকালে, উত্তর-পশ্চিম স্পেনের স্বায়ত্তশাসিত অঞ্চল গালিসিয়ায় সান্তিয়াগো দে কম্পোসতেলা রেলওয়ে স্টেশনের ৪ কিমি দূরে লাইনচ্যুত হয়। এ সময় ট্রেনটিতে ২২২ জন (২১৮ জন যাত্রী এবং ৪ জন ক্রু) ছিল, যাদের মধ্যে প্রায় ১৪০ জন আহত এবং ৭৮ জন নিহত হন।  ট্রেনের তথ্য রেকর্ডার থেকে জানা যায়, দুর্ঘটনার সময় লাইনের একটি বাঁকে ট্রেনটির সর্বোচ্চ গতি থাকার কথা ছিল ৮০ কিলোমিটার, তবে তা এর দ্বিগুণ গতিতে (১৯০ কিলোমিটার বেগে) বাঁকটি অতিক্রম করছিল।  স্পেনে ১৯৪৪ সালে হওয়া তররে দেল বিয়েরো ট্রেন দুর্ঘটনা পর, প্রায় ৭০ বছরের মধ্যে এটিই সবচেয়ে ভয়াবহ ট্রেন দুর্ঘটনা।   পটভূমি  স্পেন পৃথিবীর সবচেয়ে দ্রুত গতির রেল নেটওয়ার্কের একটি, নির্মিত ও পরিচালিত হয় অবকাঠামো কোম্পানী আদিফ দ্বারা এবং রাষ্ট্রীয় মালিকানাধীন অপারেটর আরইএনএফই দ্বারা চালিত হয়, যারা রোলিং স্টুকগুলির ব্যবস্থাপনা করে। আরইএনএফই ক্লাস ১৩০ যাত্রী ট্রেন দ্রুতগতির ট্র্যাকের উপর সঞ্চালিত হয়, কিন্তু তা কোম্পানির দ্রুততম ট্রেন নয়।   তথ্যসূত্র   বিষয়শ্রেণী:স্পেনের রেল দুর্ঘটনা বিষয়শ্রেণী:২০১৩-এ স্পেন বিষয়শ্রেণী:২০১৩ সালে রেল দুর্ঘটনা
থাম্ব|হরগৌরী হরগৌরী বা গঙ্গাযমুনা বাঙালি হিন্দু রন্ধনশৈলীর অন্তর্গত একটি ঐতিহ্যবাহী মাছের পদ যেখানে মাছের এক পাশটা হয় ঝাল ও অন্য পাশটা টক। ঝাল ও টক দুইয়ের সমাহার থাকায় এই পদটিকে অনেক সময় টক-ঝালও বলে। হরগৌরী যে কোন মাছেরই হতে পারে, তবে রুই, বোয়াল, চিতল, ইলিশ, রাইখর ও কই মাছের হরগৌরী বিশেষ জনপ্রিয়। বাংলার বিভিন্ন জমিদার বাড়ী ও বনেদী বাড়ীতে জামাইষষ্ঠী, দুর্গাপুজা ও অন্যান্য বিশেষ অনুষ্ঠানে এই পদটি রান্না হত।   নামকরণ ও ইতিহাস  থাম্ব|হরগৌরী হরগৌরী বা গঙ্গাযমুনা পদটি ঠিক কবে প্রচলন হয়েছিল তা জানা যায় না। এই পদে মাছটি যেহেতু একই অঙ্গে দুইটি রূপ ধারণ করে তাই একে হরগৌরী বা গঙ্গাযমুনা বলা হয়। অতীতে জামাইষষ্ঠীর অন্যতম মাছের পদ হত কইয়ের হরগৌরী। কৃষ্ণনগরের রাজবাড়ীতে বহুযুগ পর্যন্ত জামাইষষ্ঠীর পালনের প্রথা ছিল। জামাইষষ্ঠীর ভোজে অন্যতম পদ থাকত কই মাছের হরগৌরী। আন্দুল রাজবাড়ীতে প্রচলিত ছিল রুই মাছের হরগৌরী। বালুরঘাটে পুজোর সময় রাইখর মাছের টক-ঝাল ভীষণ জনপ্রিয় ছিল।   উপাদান ও প্রণালী  থাম্ব|হরগৌরী হরগৌরীর প্রধান উপাদান মাছ, তবে কই মাছ অগ্রগণ্য। রাইখর মাছের হরগৌরী রান্না করতে গেলে অন্ততপক্ষে সাত-আট ইঞ্চি লম্বা মাছ হলে ভাল। হরগৌরীতে মশলা হিসেবে ব্যবহার হয় সর্ষে, জিরে, কাঁচা লঙ্কা, শুকনো লঙ্কা গুঁড়ো, হলুদ, পেঁয়াজ, আদা, রসুন, তেঁতুল, চিনি ও নুন। প্রথমে কই মাছগুলো ধুয়ে পরিষ্কার করে নুন, হলুদ ও রসুন বাঁটা দিয়ে মেরিনেট করে নেওয়া হয়। তারপর মাছগুলিকে তেলে ভেজে নেওয়া হয়। এরপর সর্ষে বাঁটা, কাঁচা লঙ্কা বাঁটা, আদা বাঁটা হলুদ কষিয়ে নেওয়া হয়। তারপর তাতে জল দিয়ে মাছগুলো ছেড়ে আরও খানিকটা কষানো হয়। তবে মাছগুলি উল্টানো হয় না। এতে মাছের এক পাশটা ঝাল হয়। অন্য পাশের জন্য একটি পাত্রে পেঁয়াজ বাঁটা, আদা বাঁটা, শুকনো লঙ্কা গুঁড়ো, হলুদ জল দিয়ে কষিয়ে নেওয়া হয়। তারপর তাতে তেঁতুলের রস ও চিনি দেওয়া হয়। খানিক পরে মাখা মাখা হলে তা তুলে প্রথম পাত্রে মাছের উপর ছড়িয়ে দেওয়া হয়। তারপর মাখা মাখা হলে নামিয়ে নেওয়া হয়। এতে নিচের পাশটা হয় ঝাল ও উপরটা টক।   আরও দেখুন   অম্বল  ঝোল  ঝাল  শুক্তো  বাঙালি রন্ধনশৈলী  মিশ্র রন্ধনশৈলী  ইরাকি রন্ধনশৈলী  নুনেতে ভাতেতে   তথ্যসূত্র   বিষয়শ্রেণী:বাঙালি হিন্দু রন্ধনশৈলী
আলপিন বাংলাদেশের দৈনিক সংবাদপত্র প্রথম আলো-র সোমবারের একটি ক্রোড়পত্র ছিল। ক্রোড়পত্রটি বাংলাদেশের সমাজজীবনের বিভিন্ন অসঙ্গতি তুলে ধরে বিদ্রূপাত্মক রচনা, কার্টুন ইত্যাদি ছাপিয়ে থাকত।   নিয়মিত ফিচারসমূহ  আলপিন সংকলনের নিয়মিত বিভাগগুলো হল মূল গল্প নিয়ে লেখা “গজাল” , সম্পাদকীয় “বাউণ্ডুলে” এবং উল্লেখযোগ্য পরিমাণ কার্টুন। কার্টুনসহ অন্যান্য ফিচার বিভাগগুলোতে মূলত পাঠকরাই অবদান রাখেন।   বিতর্ক   ১৭ সেপ্টেম্বর ২০০৭|141x480px১৭ই সেপ্টেম্বর, ২০০৭ তারিখে প্রকাশিত আলপিনের ৪৩১তম সংখ্যায় স্থান পাওয়া একটি কার্টুনকে নিয়ে বাংলাদেশে বিতর্কের সূচনা হয়। কার্টুনটিতে একটি পূর্ণবয়স্ক মানুষের সাথে একজন বালকের সংলাপে বালকটি ইসলামের নবী মুহাম্মাদের নাম নিয়ে একটি কৌতুক করে।  ২০ বছর বয়সী কার্টুনিস্ট আরিফুর রহমানের আঁকা কার্টুনটির বিষয়বস্তু একজন বয়স্ক মানুষের সাথে বিড়াল হাতে এক বালকের আলাপচারিতা। কার্টুনটির লিখিত সংলাপই মূলত বিতর্কের কারণ হয়ে দাঁড়ায়। যখন বালকটিকে তার নাম জিজ্ঞাসা করা হয় তখন সে নামের আগে "মোহাম্মদ" উল্লেখ করে না, যা বাংলাদেশের মুসলিম সম্প্রদায় ইসলাম ধর্মের নবী মুহাম্মদ সাল্লাল্লাহু আলাইহি ওয়াসাল্লাম-এর সম্মানার্থে ব্যবহার করে। অগ্রজ লোকটি ছেলেটিকে সকল নামের আগে এই শব্দ ব্যবহার করতে বলে। কার্টুনের শেষ অংশে যখন লোকটি জানতে চায় যে, বালকটির হাতে কী, তখন জবাবে সে বলে "মোহাম্মদ বিড়াল"।  বাংলাদেশের মুসলিম সমাজ কার্টুনটির তীব্র প্রতিবাদ করে ও গণপ্রতিবাদের আয়োজন করে, যা ২০০৭ সালের শুরুতে স্থাপিত বাংলাদেশের তৎকালীন তত্ত্বাবধায়ক সরকারের আমলে নিষিদ্ধ ছিল। মুসলিম নেতারা সরকারের সাথে আনুষ্ঠানিক বৈঠক করে এবং প্রথম আলোর অনুমোদন নিষিদ্ধকরণের আবেদন জানায়। বাংলাদেশ সরকার আলপিনের ৪৩১তম সংখ্যাটির বিক্রয় নিষিদ্ধ ঘোষণা করে এবং এর সকল কপি বাজেয়াপ্ত করে। কার্টুনটির রচয়িতা আরিফুর রহমানকে গ্রেপ্তার করা হয়।  পরবর্তীতে আলপিন ও মূল প্রথম আলো পত্রিকার সম্পাদক মতিউর রহমান প্রথম আলোয় একটি লিখিত মন্তব্যে কার্টুনটির জন্য ক্ষমাপ্রার্থনা করেন এবং তা প্রকাশের জন্য অনুতাপ প্রকাশ করেন। তিনি বলেন "অসম্পাদিত, অননুমোদিত ও অগ্রহণযোগ্য" কার্টুনটিকে অপসারণ করা হয়েছে এবং "সংশ্লিষ্ট ব্যক্তিদের বিরুদ্ধে ব্যবস্থা নেয়া হবে"। অবশ্য দেশের ধর্মীয় নেতারা তাদের আপত্তি অব্যাহত রাখে এবং মতিউর রহমান ও প্রথম আলোর প্রকাশক মাহফুজ আনামের গ্রেপ্তার দাবি করে।   তথ্যসূত্র    বহিঃসংযোগ   আলপিন সংগ্রহশালা  গ্লোবাল ভয়েস অনলাইন ব্লগ  নিউজফিড রিসার্চার  বিষয়শ্রেণী:বাংলা বিদ্রূপ ম্যাগাজিন বিষয়শ্রেণী:বাংলাদেশে ইসলাম সম্পর্কিত সমালোচনা বিষয়শ্রেণী:এশিয়ায় ইসলাম সম্পর্কিত বিতর্ক বিষয়শ্রেণী:বাংলাদেশে ইসলাম বিষয়শ্রেণী:২০০৭-এ বাংলাদেশ বিষয়শ্রেণী:দৈনিক প্রথম আলো
চরভদ্রাসন বাংলাদেশের ফরিদপুর জেলার অন্তর্গত একটি উপজেলা।   ইতিহাস  পদ্মা ও ভুবনেশ্বর নদী বিধৌত চরভদ্রাসন উপজেলা। ১৯১৪ খ্রিস্টাব্দে চরসালেপুর নামক স্থানে চরভদ্রাসন থানা প্রতিষ্ঠা করা হয়।  চরভদ্রাসন নামকরণ নিয়ে একাধিক কিংবদন্তি প্রচলিত আছে। এলাকা ছিল পদ্মা নদীর চর। চাষাবাদ করে চরকে মনুষ্য বসবাসের করে তােলার জন্য তৎকালীন জমিদার কৃষি পেশা সাথে যুক্ত ভদ্র পদবিধারী কিছু মানুষকে এখানে নিয়ে আসেন। তারা খিল চরটাকে প্রচুর শ্রমে চাষাবাদ করে র করে তােলে। ভদ্র সম্প্রদায়ের লােকজন চাষাবাদের মাধ্যমে চরটিকে শস্য শ্যামল করেছিলাে বলে চরটির নাম হয় চরভদ্রাসন। অনেকে মনে করেন, তাকার বিখ্যাত ভদ্রা নদীর পলি জমে চরটি জেগে উঠেছিলাে। ভদ্রা নদীর চরে। এটি আসন গেড়েছিলাে বলে নাম হয় চরভদ্রাসন  আরেক জনশ্রুতির মতে এ এলাকায় ব্রিটিশদের নিয়োজিত জমিদারের পেয়াদা ছিল মকিম মিয়া। স্বাধীনচেতা মকিম ছিল তিতুমীর এর ভাবস্বাগরেদ। তারই নির্দেশে জমিদারদের খাজনা না দেওয়ার জন্য উদ্ধুদ্ব করেন। ফলে সংশ্লিষ্ট জমিদার মকিমের বিরুদ্ধে অভিযোগ আনে। কয়েকদিনের মধ্যে শুরু হয় বন্দুক যুদ্ধ। মকিম মিয়া নিহত হয়। তার অন্যান্য অনুসারীদের দেশত্যাগ করতে বাধ্য করে। এসময় ব্রিটিশ সরকার এই এলাকায় একজন ব্রিটিশ ভদ্রলোককে দায়িত্ব দেন এলাকার শাসনভারের। পরবর্তীতে তার অনুগতদের চর পত্তন দেয়। কথিত মতে চরের মধ্যে একজন ভদ্রলোক (ঐ ব্রিটিশ নাগরিক) বসবাস করায় তখন এলাকার নাম করন করা হয় চরভদ্রাসন।   ব্রিটিশ উপনিবেশ থেকে পাকিস্তান রাষ্ট্র ১৯৪৭ সালের ১৪ আগস্ট স্বাধীনতা প্রাপ্ত হয়। তৎপরবর্তীতে শেরে বাংলা এ কে ফজলুল হকের নেতৃত্বে 'রাষ্ট্রীয় অধিগ্রহণ ও প্রজাস্বত্ব আইন ১৯৫০' প্রবৃত্ত হলে জমিদারশ্রেণি বিলুপ্ত হয় এবং প্রজাদের কাছে জমি হস্তান্তর করা হয়। এলাকাটি ফরিদপুর জেলাধীন সদর মহকুমার অন্তর্ভুক্ত থাকে। চরভদ্রাসন উপজেলার গোপালপুর সংলগ্ন খাসের হাটে পুলিশ স্টেশন তথা প্রশাসনিক কেন্দ্র বিন্দু ছিল। ১৯৫৪ সালে উক্ত এলাকা পদ্মা নদীর ভাঙ্গনে ভেঙ্গে গেলে বর্তমানে স্থাপিত জায়গায় চরভদ্রাসন হাট প্রতিষ্ঠা হয়। তখন পুলিশ স্টেশন চরহাজিগঞ্জ স্থানান্তরিত হয়। এমডি ও জনাব এস,এম জয়নাল আবেদীন ১৯৬৮ সালে ইউটিডিসি চরভদ্রাসন বাজারের উত্তর দক্ষিণে প্রতিষ্ঠা করেন একই বছর চরভদ্রাসন আইয়ুব কলেজ বতমানে অবস্থিত চরভদ্রাসন পাইলট হাই স্কুলের একটি কক্ষে স্থাপন করেন। পরবর্তীতে হেলথ কমপ্লেক্স প্রতিষ্ঠিত হয়। ১৯৭৬ সালে চরহাজিগঞ্জ থেকে পুলিশ স্টেশন স্থানান্তরিত হয়। ১৯৮৩ খ্রিস্টাব্দে চরভদ্রাসন থানা উপজেলার মর্যাদায় উন্নীত হয়।    অবস্থান ও আয়তন  চরভদ্রাসন বাংলাদেশের ফরিদপুর জেলার একটি ছোট উপজেলা। এই উপজেলার উত্তরে মানিকগঞ্জ জেলার হরিরামপুর উপজেলা ও ঢাকা জেলার দোহার উপজেলা, দক্ষিণে সদরপুর উপজেলা, পূর্বে ঢাকা জেলার দোহার উপজেলা, পশ্চিমে ফরিদপুর সদর উপজেলা ও নগরকান্দা উপজেলা।   প্রশাসনিক এলাকা  চরভদ্রাসন উপজেলা ৪টি ইউনিয়ন, ৯৭ গ্রাম, ২৭ টি মৌজা নিয়ে গঠিত। ইউনিয়ন গুলো হল:   চরভদ্রাসন ইউনিয়ন  চরহরিরামপুর ইউনিয়ন  গাজিরটেক ইউনিয়ন  চরঝাউকান্দা ইউনিয়ন  নদনদী চরভদ্রাসন উপজেলায় দুটি নদী আছে। সেগুলো হচ্ছে পদ্মা নদী এবং ভুবনেশ্বর নদ।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ৩৯৬, ।   জনসংখ্যার উপাত্ত  জনসংখ্য ৬৮,১৫২ জন (প্রায়) যার মধ্যে পুরুষ ৩৫,০০০ জন (প্রায়) এবং মহিলা ৩৩,১৫২ জন (প্রায়)। এই এলাকায় লোক সংখ্যার ঘনত্ব ১,২৩৯ (প্রতি বর্গ কিলোমিটারে)।   শিক্ষা  চরভদ্রাসন উপজেলার শিক্ষার হার ৭৫%।  তথ্যসূত্র  বিষয়শ্রেণী:ফরিদপুর জেলার উপজেলা বিষয়শ্রেণী:চরভদ্রাসন উপজেলা
thumb|দাপ্তরিক প্রতিকৃতি, ২০১৯ গ্যারি উইলিয়াম সামব্রুক  (জন্ম ২৫ জুন ১৯৮৯)  একজন ব্রিটিশ কনজারভেটিভ পার্টির রাজনীতিবিদ যিনি ২০২১ সাল থেকে ব্যাকবেঞ্চ ১৯২২ কমিটির যুগ্ম নির্বাহী সম্পাদক হিসেবে দায়িত্ব পালন করেছেন। ২০১৯ সালের সাধারণ নির্বাচন থেকে তিনি বার্মিংহাম নর্থফিল্ডের সংসদ সদস্য (এমপি) ছিলেন।  সামব্রুক একজন ফ্রিম্যাসন। তিনি সমকামী।   তথ্যসূত্র   বিষয়শ্রেণী:ইংরেজ গে রাজনীতিবিদ বিষয়শ্রেণী:যুক্তরাজ্যের এলজিবিটিকিউ সংসদ সদস্য বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:জীবিত ব্যক্তি বিষয়শ্রেণী:১৯৮৯-এ জন্ম
ব্রুক গ্রেইম কিথ ওয়াকার (; জন্ম: ২৫ মার্চ, ১৯৭৭) অকল্যান্ড এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। এছাড়াও, ডানহাতে ব্যাটিংয়ের পাশাপাশি লেগ ব্রেক বোলিংয়ে পারদর্শী ছিলেন ব্রুক ওয়াকার।   প্রথম-শ্রেণীর ক্রিকেট  ম্যাকলিন্স কলেজে অধ্যয়ন করেছেন তিনি। ১৯৯৭-৯৮ মৌসুম থেকে ২০০৫ সাল পর্যন্ত ব্রুক ওয়াকারের প্রথম-শ্রেণীর খেলোয়াড়ী জীবন চলমান ছিল। ঘরোয়া পর্যায়ের আসরে অকল্যান্ডের পক্ষে খেলেছেন। ক্রিকেট জগতে লেগ স্পিনার হিসেবে অন্যতম কঠিনতম কাজ সম্পন্ন করতে হয়েছিল তাকে। শুধুমাত্র তিনি উইকেট লাভেই তৎপরতা দেখাননি; বরঞ্চ, অধিনায়কের নির্দেশক্রমে দলকে সাজিয়ে আক্রমণাত্মক স্পিন বোলিং করতে হতো তাকে। অকল্যান্ডে থাকাকালীন তিনি এ সুবিধা কাজে লাগাতে সক্ষমতা দেখিয়েছেন।  খেলোয়াড়ী জীবনের শেষদিকে দলের অধিনায়কের দায়িত্বপ্রাপ্ত হয়েছিলেন। ঘরোয়া চ্যাম্পিয়নশীপে দলকে নেতৃত্ব দিয়ে তিনবার শিরোপা বিজয়ে ভূমিকা রাখলেও আন্তর্জাতিক অঙ্গনে তিনি মোটেই সুবিধে করতে পারেননি। কেবলমাত্র ড্যানিয়েল ভেট্টোরি’র অনুপস্থিতিতেই তাকে দলে রাখা হয়। খুব কম সময়েই তিনি কিছুটা সহযোগিতার হাতে মেলে ধরতে সমর্থ হয়েছিলেন। নিউজিল্যান্ডের মাটিতে স্পিনারদের উপযোগী পিচেই তিনি অধিক সফল হয়েছিলেন।   আন্তর্জাতিক ক্রিকেট  সমগ্র খেলোয়াড়ী জীবনে পাঁচটিমাত্র টেস্ট ও এগারোটি একদিনের আন্তর্জাতিকে অংশগ্রহণ করেছেন ব্রুক ওয়াকার। ১৭ নভেম্বর, ২০০০ তারিখে ব্লুমফন্তেইনে স্বাগতিক দক্ষিণ আফ্রিকা দলের বিপক্ষে টেস্ট ক্রিকেটে অভিষেক ঘটে তার। ১ মে, ২০০২ তারিখে লাহোরে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি।  নভেম্বর, ২০০০ সালে দক্ষিণ আফ্রিকার বিপক্ষে প্রথমবারের মতো টেস্ট ক্রিকেটে অংশ নেন। নিউজিল্যান্ড দলে ফিরে আসার সম্ভাবনা অত্যন্ত ক্ষীণতর হবার প্রেক্ষিতে জুন, ২০০৫ সালে সকল স্তরের ক্রিকেট থেকে অবসর গ্রহণের কথা ঘোষণা করেন তিনি।   তথ্যসূত্র    আরও দেখুন   ক্রিস মার্টিন  পিটার পেথেরিক  নিউজিল্যান্ডীয় টেস্ট ক্রিকেটারদের তালিকা  প্রথম-শ্রেণীর ক্রিকেট দলসমূহের বর্তমান তালিকা  নিউজিল্যান্ডীয় একদিনের আন্তর্জাতিক ক্রিকেটারদের তালিকা   বহিঃসংযোগ       বিষয়শ্রেণী:১৯৭৭-এ জন্ম বিষয়শ্রেণী:জীবিত ব্যক্তি বিষয়শ্রেণী:অকল্যান্ডের ক্রিকেটার বিষয়শ্রেণী:নিউজিল্যান্ডীয় ক্রিকেটার বিষয়শ্রেণী:নিউজিল্যান্ডের টেস্ট ক্রিকেটার বিষয়শ্রেণী:নিউজিল্যান্ডের একদিনের আন্তর্জাতিক ক্রিকেটার বিষয়শ্রেণী:নর্থ আইল্যান্ডের ক্রিকেটার
সুরসপ্তক আন্ডারপাস বাংলাদেশে নির্মিত বৃহত্তম আন্ডারপাস। এই আন্ডারপাসটি ঢাকা শহরের শহীদ রমিজ উদ্দিন ক্যান্টনমেন্ট কলেজ সংলগ্ন বিমানবন্দর সড়কের এমইএস মোড়ে কুর্মিটোলা জেনারেল হাসপাতাল ও রেডিসন হোটেলের নিকটে অবস্থিত।  ইতিহাস সুরসপ্তক আন্ডারপাস নির্মাণের পূর্বে এখানে কোন পথচারী সেতু ছিল না। পথচারী পারাপারের জন্য এখানে একটি জেব্রা ক্রসিং ছিল। ২০১৮ সালের ২৯ জুলাই শহীদ রমিজ উদ্দিন ক্যান্টনমেন্ট কলেজের সামনে সংঘটিত দূর্ঘটনায় রাজীব ও দিয়া খানম মীম নামক দুজন শিক্ষার্থী মৃত্যুবরণ করে। দুজনের মৃত্যুকে কেন্দ্র করে পরবর্তীতে নিরাপদ সড়ক আন্দোলন শুরু হয়। আন্দোলনকারীদের দাবিগুলোর মাঝে একটি ছিল কলেজের সামনে একটি আন্ডারপাস নির্মাণ করা।  একই বছরের ১২ আগস্ট তারিখে আন্ডারপাসটির ভিত্তিপ্রস্তর স্থাপন করা হয়। সুরসপ্তক নির্মাণের দায়িত্বে ছিল বাংলাদেশ সেনাবাহিনীর ২৪ ইঞ্জিনিয়ার ব্রিগেড। এটি নির্মাণে ৫৭ কোটি টাকা ব্যয় করা হয়। এই আন্ডারপাসের নাম সুরসপ্তক রাখা হয় ১৯৭১-এর মুক্তিযুদ্ধে শহীদ সাত বীরশ্রেষ্ঠদের সম্মানে। রাস্তা না কেটে মাটির নিচ দিয়ে সুড়ঙ্গ করে তথা বক্স পুসিং প্রযুক্তিতে নির্মাণ করা হয় সুরসপ্তক আন্ডারপাস।  তবে তিন বছরে নির্মিত এই আন্ডারপাসের নাম সুরসপ্তকের বদলে নিহত দুই শিক্ষার্থী রাজীব-দিয়ার নামে নামকরণ করা সহ নির্মিত আন্ডারপাস দ্রুত উন্মুক্ত করে দেওয়ার দাবিতে নিরাপদ সড়ক আন্দোলন সংগঠন প্রধানমন্ত্রীর নিকট স্মারকলিপি প্রেরণ করে।  করোনার প্রাদুর্ভাবের ফলে নির্মাণকাজে বিলম্ব হয়। অবশেষে ১২ জানুয়ারি ২০২২ সালে সুরসপ্তক আন্ডারপাসটি খুলে দেওয়া হয়।  বর্ণনা ১৫ মিটার উচ্চতা বিশিষ্ট এই আন্ডারপাসটি ৪২ মিটার দীর্ঘ চারটি সুড়ঙ্গ নিয়ে গঠিত। প্রবেশ ও প্রস্থানের জন্য দুই দিকে দুটি করে মোট চারটি পথ রয়েছে। এর দৈর্ঘ্য ১৩৫ মিটার ও প্রস্থ ৫ মিটার। এর র‍্যাম ৩২০ মিটার, রয়েছে ৬৭৮ মিটার ফুটপাত এবং ৭৬৩ মিটার বিশিষ্ট সীমান্ত প্রাচীর। এখানে রয়েছে একটি ত্রিভুজ আকৃতির জাদুঘর। জাদুঘরটিতে দেওয়ালের এক প্রান্তে বঙ্গবন্ধু সহ সাত বীর শ্রেষ্ঠের ম্যুরাল এবং অন্য প্রান্তে শহীদ মিনার ও জাতীয় স্মৃতিসৌধের ছবি রয়েছে। পথচারীদের সুবিধার জন্য মধ্যবর্তী দেয়ালে ডিজিটাল ডিসপ্লে বোর্ড লাগানো হয়েছে। ২৪ ঘণ্টা আলোক প্রবেশের উপযোগী করে এই শীতাতপ নিয়ন্ত্রিত আন্ডারপাস নির্মাণ করা হয়েছে। সড়কের পূর্বপাশে পথচারীদের বিশ্রামের জন্য জায়গা রাখা হয়েছে। হুইল চেয়ার ব্যবহার করে যাওয়ার জন্য সিসিটিভি ক্যামেরার আওতাভুক্ত সুরসপ্তকে রয়েছে পৃথক ঢালু পথ। বৃদ্ধ ও প্রতিবন্ধীদের জন্য এখানে রয়েছে বিশেষ ব্যবস্থা। এছাড়া সিঁড়ির পাশাপাশি এখানে রয়েছে লিফট ও এস্কেলেটর ব্যবস্থা।  আরও দেখুন  গুলিস্তান আন্ডারপাস  তথ্যসূত্র  বিষয়শ্রেণী:পাতালপথ (আন্ডারপাস) বিষয়শ্রেণী:ঢাকা বিষয়শ্রেণী:বাংলাদেশের ভবন ও স্থাপনা বিষয়শ্রেণী:২০২২-এ বাংলাদেশে প্রতিষ্ঠিত বিষয়শ্রেণী:ঢাকার ভবন ও স্থাপনা বিষয়শ্রেণী:বাংলাদেশের সুড়ঙ্গ
কেরল কংগ্রেস হল একটি ভারতীয় রাজনৈতিক দল যা কে এম জর্জের নেতৃত্বে প্রাক্তন ভারতীয় জাতীয় কংগ্রেস নেতাদের একটি ব্লক দ্বারা ১৯৬৪ সালের অক্টোবরে কেরলের কোট্টায়ামে প্রতিষ্ঠিত হয়েছিল। দলটি প্রাথমিকভাবে কেন্দ্রীয় কেরালায় সক্রিয়। প্রাথমিকভাবে এর প্রধান সমর্থন এসেছে মধ্য কেরলের সিরিয়ান খ্রিস্টান এবং দক্ষিণ কেরলের নায়ার সম্প্রদায়ের কাছ থেকে।  কেরল কংগ্রেসের প্রতিষ্ঠার পেছনে আর. শঙ্করের নেতৃত্বাধীন কংগ্রেস মন্ত্রিসভার (১৯৬২-৬৪) স্বরাষ্ট্রমন্ত্রী পিটি চাকোর পদত্যাগ এবং পরবর্তীতে মৃত্যুকে চিহ্নিত করা যেতে পারে। বিধানসভার পনের জন বিদ্রোহী কংগ্রেস সদস্য পরবর্তীকালে শঙ্কর মন্ত্রকের উপর একটি সফল অনাস্থা প্রস্তাব সমর্থন করেন। কে এম জর্জ এবং আর. বালকৃষ্ণ পিল্লাই, সাইরো-মালাবার ক্যাথলিক চার্চ এবং নায়ার সার্ভিস সোসাইটির নেতা মান্নাথু পদ্মনাভন দ্বারা সমর্থিত, ৯ অক্টোবর ১৯৬৪ সালে কোট্টায়মে "কেরল কংগ্রেস" গঠন করেন।   তথ্যসূত্র   বিষয়শ্রেণী:ভারতের রাজনৈতিক দল বিষয়শ্রেণী:১৯৬৪-এ প্রতিষ্ঠিত রাজনৈতিক দল বিষয়শ্রেণী:কেরল কংগ্রেসের বিচ্ছিন্ন দল বিষয়শ্রেণী:কেরলের রাজনৈতিক দল
আফ্রিকেইন বর্তমানে সিগারেটের একটি লুক্সেমবার্গীয় মার্কা, বর্তমান মালিকানাধীন ল্যান্ডউইক টোব্যাকো দ্বারা তৈরি করা হয়। আফ্রিকেইন আফ্রিকান এর ফ্রেঞ্চ প্রতিশব্দ।   ইতিহাস  আফ্রিকেইন ১৯৪০-এর দশকের গোড়ার দিকে চালু হয়েছিল। দ্বিতীয় বিশ্বযুদ্ধের সময়, আফ্রিকেইন সিগারেট উৎপাদনের জন্য কাঁচা তামাকের অভাবের কারণে মেরিল্যান্ড চালু করা হয়েছিল।  যুদ্ধ শেষ হওয়ার পর, মার্কাটি লুক্সেমবার্গের মধ্যে জনপ্রিয় হয়ে ওঠে।  আফ্রিকেইন সিগারেটের জন্য বিভিন্ন বিজ্ঞাপনের পোস্টার তৈরি করা হয়েছিল।   মার্কাটি মূলত লুক্সেমবার্গে বিক্রি হয়, তবে এটি জার্মানি এবং ইতালির কিছু অংশে এখনও বিক্রি হয়।    আরো দেখুন    তামাক ধূম্রপান   তথ্যসূত্র   বিষয়শ্রেণী:সিগারেটের মার্কা
লন্ডন নোজেস অথবা সোহোর সাতটি নাক () হলো লন্ডনের বিভিন্ন দালানে ছড়িয়ে থাকা কিছু শৈল্পিক স্থাপনা। এগুলো প্লাস্টার অব প্যারিস নির্মিত শিল্পীর নাকের কিছু প্রতিকৃতি বা ছাপ যেগুলোকে কিছুটা বেমানান এবং অপ্রাসঙ্গিকভাবে দেয়ালের স্বাভাবিক আকৃতি ছাপিয়ে হঠাৎ করেই বাইরে বেরিয়ে আসতে দেখা যায়। এগুলো শিল্পী রিক বাকলে ১৯৯৭ খ্রিষ্টাব্দের দিকে তৈরি করেন। প্রথমে প্রায় ৩৫ টি নাকের প্রতিকৃতি লন্ডনের ন্যাশনাল গ্যালারি, টেইট ব্রিটেনের মতো স্থানে লাগানো হলেও ২০১১ খ্রিষ্টাব্দের দিকে মাত্র ১০ টিকে অক্ষত পাওয়া যায়।  ১৯৭৭ সালে লন্ডনে বিতর্কিতভাবে সিসিটিভি ক্যামেরা স্থাপনে বিরক্ত হয়ে শিল্পী ক্যামেরাগুলোর নাকের নিচে এ নাকগুলো লাগিয়ে দেন। এর কারণ সাধারণ মানুষের অজানা থাকায় নাকগুলোর আগমনের কারণ নিয়ে মানুষের ভেতর জল্পনা কল্পনা শুরু হয়। যেমন ধারণা করা হয় অ্যাডমিরাল্টি আর্চ এর নাকটি নেপোলিয়নকে ব্যাঙ্গ করে তৈরি করা হয়েছে যেটি স্থানীয় হর্স গার্ড প্যারেডের অশ্বারোহী সৈন্যরা আর্চের ভেতর দিয়ে যাবার সময় খোঁচা মেরে যেত। আরেকটি কাল্পনিক গল্প অনুযায়ী সোহোর সাতটি নাক শুধু তাদের সৌভাগ্য এনে দেবে যারা সাতটিকেই খুঁজে বের করতে পারবে।  এ নাকগুলো কেন্দ্রীয় লন্ডনের অ্যাডমিরাল্টি আর্চ, গ্রেইট উইন্ডমিল স্ট্রিট, মার্ড স্ট্রিট, বেইটম্যান স্ট্রিট, ডিন স্ট্রিট, এনডেন স্ট্রিট এবং ডি'আর্বলি স্ট্রিট এ রয়েছে বলে জানা যায়।Gray, Michael https://londonechoes.co.uk/2020/05/09/the-seven-noses-of-london/  www.londonechoes.co.uk Retrieved on the 9th May 2020   চিত্রশালা    তথ্যসূত্র    বহিঃসংযোগ    ওয়েমার্কিং ডট কম এ নেলসনের বাড়তি নাক  বিষয়শ্রেণী:লন্ডনের দর্শনীয় স্থান বিষয়শ্রেণী:নাক বিষয়শ্রেণী:১৯৯৭-এর সৃষ্টিকর্ম
ওয়াইল্ডফায়ার গেমস হল একটি স্বাধীন ফ্রি সফটওয়্যার ভিডিও গেম ডেভেলপার, মূলত ২০০১ সালে একটি মোডিং দল হিসেবে প্রতিষ্ঠিত। এটির লোগো হল চীনা অক্ষর "火" (আগুন)। ওয়াইল্ডফায়ার গেমস বর্তমানে 0 A.D. ডেভেলপ করছে, যা একটি রিয়েল-টাইম কৌশল গেম। গেম ডেভেলপমেন্ট ছাড়াও, ওয়াইল্ডফায়ার গেমস 0 A.D. ব্যবহৃত পাইরোজেনেসিস গেম ইঞ্জিন এবং আলাদা মোড তৈরি করেছে।   ইতিহাস  ওয়াইল্ডফায়ার গেমস এজ অফ এম্পায়ার দ্বিতীয়-এর জন্য একটি গেম মোডিং স্টুডিও হিসাবে শুরু হয়েছিল। মোডের ধারণা থেকে 0 A.D. তৈরি হওয়ায় সাম্রাজ্যের বয়সের সীমাবদ্ধতার কারণে একটি স্বাধীন গেম হয়ে উঠেছে।   পুরস্কার    ২০০৮ সালের সেরা ১০০ সেরা মোড এবং ইন্ডিজ।   তথ্যসূত্র    বহিঃসংযোগ     বিষয়শ্রেণী:২০০২-এ প্রতিষ্ঠিত ভিডিও গেম কোম্পানি বিষয়শ্রেণী:ভিডিও গেম উন্নয়ন কোম্পানি